b'\n_START_ARTICLE_\nNa skupni barki\n_START_SECTION_\nVsebina\n_START_PARAGRAPH_\nV osrednji vlogi nastopa prva h\xc4\x8derka Glassovih, Beatrice\xc2\xa0\xc2\xbbBoo Boo\xc2\xab\xc2\xa0Glass Tannenbaum. Zgodba se odpre s prizorom z dvema hi\xc5\xa1nima slu\xc5\xbekinjama, gospo Snell in Sandro, ki debatirata o Boo Boo-jinem sinu Lionelu. Sandro zelo skrbi, da bo Lionel izdal materi, kaj mu je rekla. Gospa Snell sku\xc5\xa1a Sandro miriti, obenem pa se tudi sama vznemirja zavoljo svoje prevro\xc4\x8de pija\xc4\x8de, ki je ne more izpiti. Iz njunega pogovora izvemo, da je Lionel nagnjen k be\xc5\xbeanju od doma in da je tokrat zbe\xc5\xbeal na barko. Ko se Boo Boo vrne, se pogovori s slu\xc5\xbekinjama in se nato odpravi na pomol. Tam na barki vidi Lionela, ki se \xc5\xbee pripravlja na izplutje. Boo Boo se pretvarja, da je admiral imaginarne ladje. S to taktiko se \xc5\xbeeli Lionelu pribli\xc5\xbeati, ga spreobrniti in izvedeti razlog njegovemu po\xc4\x8detju. Lionel se sprva upira in v jezero celo vr\xc5\xbee striceva stara o\xc4\x8dala._NEWLINE_Lionel naposled izda vzrok njegovemu razburjenju in pobegu - Sandra je njegovega o\xc4\x8deta imenovala\xc2\xa0\xc2\xbben velik ... umazan ... \xc5\xbdid.\xc2\xab\xc2\xa0Lionel ne razume pomena etni\xc4\x8dne \xc5\xbealjivke in misli, da je \xc5\xbdid\xc2\xa0\xc2\xbbena od tistih stvari, ki se dvignejo v zrak ... na vrvici.\xc2\xab\xc2\xa0Boo Boo naposled zmaga in z Lionelom se vrneta domov. Na poti domov sta dirjala in tekmovala, kdo bo prej. Zmagal je Lionel.'